PMIndiaData/PMIndiaSum huggingface dataset:
ସଂସଦରେ ଜାତୀୟ ଖାଦ୍ୟ ପ୍ରଯୁକ୍ତି, ଉଦ୍ୟମୀତା, ପରିଚାଳନା ସଂସ୍ଥାନ ବିଲ, 2019କୁ ଉପସ୍ଥାପନ କରାଯିବା ପ୍ରସ୍ତାବ କ୍ୟାବିନେଟରେ ଅନୁମୋଦିତ;

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ କେନ୍ଦ୍ର କ୍ୟାବିନେଟ ଜାତୀୟ ଖାଦ୍ୟ ପ୍ରଯୁକ୍ତି, ଉଦ୍ୟମୀତା ଏବଂ ପରିଚାଳନା ସଂସ୍ଥାନ ବିଲ, 2019କୁ ସଂସଦରେ ଉପସ୍ଥାପନ କରିବା ପ୍ରସ୍ତାବକୁ ମଞ୍ଜୁରି ଦେଇଛନ୍ତି । ଏହି ବିଲର ଉଦ୍ଦେଶ୍ୟ ହେଉଛି ଜାତୀୟ ଖାଦ୍ୟ ପ୍ରଯୁକ୍ତି, ଉଦ୍ୟମୀତା ଏବଂ ପରିଚାଳନା ସଂସ୍ଥାନ (ଏନଆଇଏଫଟିଇଏମ) କୁଣ୍ଡଳୀ, ହରିଯାଣା ଏବଂ ଭାରତୀୟ ଖାଦ୍ୟ ପ୍ରକ୍ରିୟାକରଣ ପ୍ରଯୁକ୍ତି ସଂସ୍ଥାନ (ଆଇଆଇଏଫପିଟି), ତାଞ୍ଜାଭୁର, ତାମିଲନାଡ଼ୁକୁ ‘ଜାତୀୟ ଗୁରୁତ୍ୱସମ୍ପନ୍ନ ସଂସ୍ଥାନ’ ମାନ୍ୟତା ପ୍ରଦାନ କରିବା । ଲାଭ : ଏହି ବିଲ ଏହି ସଂସ୍ଥାନଗୁଡ଼ିକୁ ନିଜ ଶିକ୍ଷଣ ପାଠ୍ୟକ୍ରମର ରୂପରେଖ ପ୍ରସ୍ତୁତି ଏବଂ ବିକଶିତ କରିବା, ନିଜ ଶୈକ୍ଷିକ କାର୍ଯ୍ୟକଳାପରେ ଗବେଷଣା ଗତିବିଧି ଏବଂ ଏହାର ପରିଧି ବଢାଇବା ଲାଗି ପରିଚାଳନାଗତ ସ୍ୱାୟତ୍ତତା ପ୍ରଦାନ କରିବ । ଫଳରେ ଏଗୁଡ଼ିକ ବିଶ୍ୱସ୍ତରୀୟ ସଂସ୍ଥାନ ହୋଇପାରିବେ । ଏହି ସଂସ୍ଥାନ ସରକାରଙ୍କ ସଂରକ୍ଷଣ ନୀତି ଲାଗୁ କରିବେ ଏବଂ ସମ୍ପୃକ୍ତ ହିତାଧିକାରୀଙ୍କ ଲାଭ ପାଇଁ ସ୍ୱତନ୍ତ୍ର ଗତିବିଧି ପରିଚାଳନା କରିବେ । ଯାହା ଫଳରେ ଏହି ସଂସ୍ଥାନଗୁଡ଼ିକ ବିଶ୍ୱସ୍ତରୀୟ ଶିକ୍ଷା ପ୍ରଦାନ କିରବା ଏବଂ ନବୋନ୍ମେଷର ଉପଯୋଗ କରି ଗବେଷଣା ଅନୁଭବ ପ୍ରଦାନ କରିବାରେ ସମର୍ଥ ହୋଇପାରିବେ ।
ନମାମୀ ବ୍ରହ୍ମପୁତ୍ର ଉତ୍ସବ ଅବସରରେ ପ୍ରଧାନମନ୍ତ୍ରୀଙ୍କ ଶୁଭକାମନା

ନମାମୀ ବ୍ରହ୍ମପୁତ୍ର ମହୋତ୍ସବ ପାଇଁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଶୁଭେଚ୍ଛା ଜଣାଇଛନ୍ତି । “ଏହା ଏକ ଗର୍ବର ବିଷୟ ଯେ ଆସାମ ସରକାର ନମାମୀ ବ୍ରହ୍ମପୁତ୍ର ଉତ୍ସବ ପାଳନ ଆରମ୍ଭ କରୁଛନ୍ତି । ଏହି ଉତ୍ସବ ପାଇଁ ଶୁଭକାମନା । ଆସାମ ଏବଂ ଉତ୍ତର-ପୂବାଂଚଳ ପାଇଁ ବ୍ରହ୍ମପୁତ୍ର ହେଉଛି ଜୀବନରେଖା ଏବଂ ଏଠାକାର ଜନସାଧାରଣଙ୍କ ପାଇଁ ଏହା ଜୀବିକାର ଉତ୍ସ । ଭାରତର ଇତିହାସ ଓ ସଂସ୍କୃତିରେ ନଦୀ ଏକ ପ୍ରମୁଖ ଭୂମିକା ଗ୍ରହଣ କରିଥାଏ । ଭାରତର ବିକାଶ ପାଇଁ ନଦୀର ସ୍ଵଛତା ଓ ଏହାର ପରିବେଶର ସଂରକ୍ଷଣ ନିଶ୍ଚିତ କରିବା ଦିଗରେ ଆସନ୍ତୁ ସମସ୍ତେ ମିଳିମିଶି କାର୍ଯ୍ୟ କରିବା । ନମାମୀ ବ୍ରହ୍ମପୁତ୍ର ସମ୍ବନ୍ଧରେ ଅଧିକ ତଥ୍ୟ http://namamibrahmaputra.comରୁ ମିଳିପାରିବ”, ବୋଲି ପ୍ରଧାନମନ୍ତ୍ରୀ କହିଛନ୍ତି ।
ଏସୀୟ କୁସ୍ତି ଚାମ୍ପିୟନଶିପରେ  ସ୍ଵର୍ଣ୍ଣ ପଦକ ବିଜୟୀ ବଜରଙ୍ଗ ପୁନିଆଙ୍କୁ ପ୍ରଧାନମନ୍ତ୍ରୀଙ୍କ ଶୁଭେଚ୍ଛା

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଏସୀୟ କୁସ୍ତି ଚାମ୍ପିୟନଶିପରେ ସ୍ଵର୍ଣ୍ଣ ପଦକ ବିଜୟୀ ବଜରଙ୍ଗ ପୁନିଆଙ୍କୁ ଶୁଭେଚ୍ଛା ଜଣାଇଛନ୍ତି । ପ୍ରଧାନମନ୍ତ୍ରୀ କହିଛନ୍ତି, “ଏସୀୟ କୁସ୍ତି ଚାମ୍ପିୟନଶିପରେ ସ୍ଵର୍ଣ୍ଣ ପଦକ ବିଜୟୀ ବଜରଙ୍ଗ ପୁନିଆଙ୍କୁ ଶୁଭେଚ୍ଛା । ଭାରତ ତାଙ୍କ ଉଲ୍ଲେଖନୀୟ ସଫଳତା ପାଇଁ ଗର୍ବିତ ।”
ଆନ୍ତର୍ଜାତିକ ମହିଳା ଦିବସରେ ନାରୀଶକ୍ତିକୁ ଅଭିବାଦନ ଜଣାଇଲେ ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆନ୍ତର୍ଜାତିକ ମହିଳା ଦିବସ ଅବସରରେ “ନାରୀଶକ୍ତି”କୁ ଅଭିବାଦନ ଜଣାଇଛନ୍ତି । ପ୍ରଧାନମନ୍ତ୍ରୀ କହିଛନ୍ତି “ଆନ୍ତର୍ଜାତିକ ମହିଳା ଦିବସରେ ନାରୀଶକ୍ତିର ଅଦମ୍ୟ ଉତ୍ସାହ, ସଙ୍କଳ୍ପ ଓ ସମର୍ପଣକୁ ଅଭିବାଦନ ଜଣାଉଛି । ନାରୀଶକ୍ତିକୁ ସମ୍ମାନ ପ୍ରଦର୍ଶନ ସ୍ୱରୂପ ଭାରତ ସରକାର ମହିଳା ସଶକ୍ତିକରଣ, ସ୍ଵାବଲମ୍ବନ, ସାମାଜିକ ସମାନତା ଉପରେ ପ୍ରାଧାନ୍ୟ ଦେଇ ବିଭିନ୍ନ ପଦକ୍ଷେପ ନେଉଛନ୍ତି । ଆଜିର ଦିବସରେ ମହିଳା ସରପଞ୍ଚମାନଙ୍କ ସମ୍ମେଳନକୁ ସମ୍ବୋଧିତ କରିବା ସହ ସ୍ଵଚ୍ଛ ଭାରତ ଗଠନ ଦିଗରେ କାର୍ଯ୍ୟରତ ମହିଳା ଅଗ୍ରଦୂତମାନଙ୍କୁ ସମ୍ମାନିତ କରିବା ଲାଗି ମୁଁ ଉତ୍କଣ୍ଠିତ” ବୋଲି ପ୍ରଧାନମନ୍ତ୍ରୀ ତାଙ୍କ ବାର୍ତ୍ତାରେ କହିଛନ୍ତି ।
ପ୍ରଧାନମନ୍ତ୍ରୀ ଜୁନିଅର ବିଶ୍ୱ ଚମ୍ପିୟନଶିପରେ ପଦକ ତାଲିକାର ଶୀର୍ଷରେ ଥିବାରୁ ଭାରତୀୟ ବନ୍ଧୁକ ଚାଳନା ଦଳକୁ ପ୍ରଶଂସା କରିଛନ୍ତି

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ୧୬ ଟି ସ୍ୱର୍ଣ୍ଣ ପଦକ ସମେତ ୪୦ ଟି ପଦକ ସହ ଜୁନିଅର ବିଶ୍ୱ ବନ୍ଧୁକ ଚାଳନା ଚମ୍ପିଅନସିପରେ ପଦକ ତାଲିକାର ଶୀର୍ଷରେ ଥିବାରୁ ଭାରତୀୟ ସୁଟରମାନଙ୍କୁ ଅଭିନନ୍ଦନ ଜଣାଇଛନ୍ତି । ପ୍ରଧାନମନ୍ତ୍ରୀ ଟୁଇଟ୍‍ କରିଛନ୍ତି: “ଆମର ସୁଟରଙ୍କ ଦ୍ୱାରା ଉଲ୍ଲେଖନୀୟ ପ୍ରଦର୍ଶନ! ଜୁନିଅର ବିଶ୍ୱ ବନ୍ଧୁକ ଚାଳନା ଚମ୍ପିଅନସିପରେ ୧୬ ଟି ସ୍ୱର୍ଣ୍ଣ ସହିତ ୪୦ ଟି ପଦକ ସହିତ ଭାରତ ପଦକ ତାଲିକାର ଶୀର୍ଷରେ ରହିଛି । ଦଳକୁ ଅଭିନନ୍ଦନ ଏବଂ ଭବିଷ୍ୟତ ପାଇଁ ଶୁଭେଚ୍ଛା । ଏହି ସଫଳତା ଅନେକ ସୁଟରଙ୍କୁ ପ୍ରେରଣା ଯୋଗାଇବ ।”
ଔଷଧ ପ୍ରସ୍ତୁତି କ୍ଷେତ୍ରରେ ସହଯୋଗ ଲାଗି ଭାରତ, ଉଜବେକିସ୍ତାନ ବୁଝାମଣାକୁ କ୍ୟାବିନେଟ ମଞ୍ଜୁରି

ଔଷଧୀୟ ଉତ୍ପାଦର କାରବାର, ଉଦ୍ୟୋଗ ଏବଂ ଗବେଷଣା ତଥା ବିକାଶ ସମ୍ବନ୍ଧୀତ କ୍ଷେତ୍ରରେ ସହଯୋଗ ବୃଦ୍ଧି କରିବା ଲାଗି ଭାରତ ଏବଂ ଉଜବେକିସ୍ତାନ ମଧ୍ୟରେ ବୁଝାମଣାପତ୍ର ସ୍ୱାକ୍ଷର କରିବା ପ୍ରସ୍ତାବକୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କେନ୍ଦ୍ର କ୍ୟାବିନେଟ ଅନୁମୋଦନ କରିଛନ୍ତି । 01 ଅକ୍ଟୋବର, 2018ରେ ଉଜବେକିସ୍ତାନର ରାଷ୍ଟ୍ରପତି ଭାରତ ଗସ୍ତରେ ଆସିବେ । ଏହି ଅବସରରେ ବୁଝାମଣାପତ୍ରରେ ସ୍ୱାକ୍ଷର କରାଯିବ । ଉଭୟ ଦେଶ ମଧ୍ୟରେ ଔଷଧ ଉଦ୍ୟୋଗର ବିକାଶ ଏବଂ ଔଷଧ କ୍ଷେତ୍ରରେ ବ୍ୟବସାୟ, ଉତ୍ପାଦନ, ଗବେଷଣା ଏବଂ ବିକାଶରେ ଦ୍ୱିପାକ୍ଷିକ ସହଯୋଗର ଗୁରୁତ୍ୱକୁ ଧ୍ୟାନରେ ରଖି ଦୁଇ ଦେଶ ଦ୍ୱିପାକ୍ଷିକ ସହଯୋଗ ଲାଗି ଏକ ଔପଚାରିକ ପ୍ରଣାଳୀ ପ୍ରସ୍ତୁତ କରିବାର ପ୍ରୟାସ କରାଯାଉଛି । ବୁଝାମଣା ଦ୍ୱାରା ଉଭୟ ଦେଶରେ ବିଭିନ୍ନ ଚିକିତ୍ସା ବର୍ଗରେ ସକ୍ରିୟ ଔଷଧିୀୟ ଉପାଦାନ (ଏପିଆଇ) ସହିତ ଔଷଧ ଉତ୍ପାଦଗୁଡ଼ିକର ରପ୍ତାନୀ ଏବଂ ଆମଦାନି ଲାଗି ଆଇନଗତ ଏବଂ ନିୟମନ ଆବଶ୍ୟକତା ସମ୍ପର୍କରେ ସୂଚନାର ଆଦାନପ୍ରଦାନ ମଧ୍ୟ ସମ୍ଭବ ହେବ । ବୁଝାମଣା ଦ୍ୱାରା ଔଷଧୀୟ ଉତ୍ପାଦର ବ୍ୟବସାୟ, ଉଦ୍ୟୋଗ ଏବଂ ଗବେଷଣା ଏବଂ ବିକାଶ କ୍ଷେତ୍ରରେ ଉଜବେକିସ୍ତାନ ଗଣରାଜ୍ୟ ସହିତ ସହଯୋଗ ବୃଦ୍ଧି ପାଇବ ।
ଗୋଆର ମୁଖ୍ୟମନ୍ତ୍ରୀ ଭାବେ ଶପଥ ନେଇଥିବାରୁ ମନୋହର ପାରିକରଙ୍କୁ ପ୍ରଧାନମନ୍ତ୍ରୀଙ୍କ ଅଭିନନ୍ଦନ

ଶ୍ରୀ ମନୋହର ପାରିକର ଗୋଆର ନୂତନ ମୁଖ୍ୟମନ୍ତ୍ରୀ ରୂପେ ଶପଥ ନେଇଥିବାରୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ତାଙ୍କୁ ଶୁଭେଚ୍ଛା ଓ ଅଭିନନ୍ଦନ ଜଣାଇଛନ୍ତି । “ମନୋହର ପାରିକର ଏବଂ ତାଙ୍କ ମନ୍ତ୍ରୀ ପରିଷଦଙ୍କୁ ଶୁଭେଚ୍ଛା । ଗୋଆକୁ ପ୍ରଗତିର ନୂତନ ଶୀର୍ଷରେ ପହଞ୍ଚାଇବା ପାଇଁ ମୋର ଶୁଭକାମନା,” ବୋଲି ପ୍ରଧାନମନ୍ତ୍ରୀ ତାଙ୍କ ବାର୍ତ୍ତାରେ କହିଛନ୍ତି ।
ପ୍ରବାସୀ ଭାରତୀୟ କେନ୍ଦ୍ର ଉଦ୍ଘାଟନ କଲେ ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି (02.10.2016) ନୂଆଦିଲ୍ଲୀଠାରେ ପ୍ରବାସୀ ଭାରତୀୟ କେନ୍ଦ୍ରର ଉଦଘାଟନ କରିଛନ୍ତି । ସେ କହିଥିଲେ ଯେ ମହାତ୍ମା ଗାନ୍ଧୀ ଏବଂ ପୂର୍ବ ପ୍ରଧାନମନ୍ତ୍ରୀ ଲାଲ ବାହାଦୂର ଶାସ୍ତ୍ରୀଙ୍କ ଜୟନ୍ତୀ ଏହିଭଳି କାର୍ଯ୍ୟକ୍ରମ ପାଇଁ ଉପଯୁକ୍ତ ଅବସର । ସେ କହିଥିଲେ ଯେ ମହାତ୍ମା ଗାନ୍ଧୀ ଭାରତ ଛାଡି ପଳାଇଥିଲେ ମଧ୍ୟ ଦେଶବାସୀଙ୍କ ଡାକରାରେ ସେ ପୁନର୍ବାର ସ୍ୱଦେଶ ଫେରିଆସିଥିଲେ । ସେ କହିଥିଲେ ଯେ ପ୍ରବାସୀ ଭାରତୀୟମାନଙ୍କୁ କେବଳ ସଂଖ୍ୟା ନୁହେଁ ବରଂ ନିଜ ଶକ୍ତି ଦେଖାଇବାର ଆବଶ୍ୟକତା ରହିଛି । ସେ କହିଥିଲେ ଯେ ବିଗତ କିଛି ବର୍ଷ ପାଇଁ ‘ବ୍ରେନ ଡ୍ରେନ’ ର ପ୍ରଚଳନ ଥିଲା । କିନ୍ତୁ ଯଦି ଆମେ ଆମର ଶକ୍ତି ଭାବେ ପ୍ରବାସୀ ଭାରତୀୟଙ୍କୁ ଦେଖିବା ସେମାନେ ଏହାର ପରିବର୍ତ୍ତନ କରି ‘ବ୍ରେନ ଗେନ’ ଆଣିପାରିବେ । ପ୍ରଧାନମନ୍ତ୍ରୀ କହିଥିଲେ ଯେ ବିଶ୍ୱ ଏବେ ଭାରତ ସହିତ ସଂପର୍କ ସ୍ଥାପନ କରିବା ପାଇଁ ଉତ୍ସାହିତ । କିନ୍ତୁ ଅଜଣା ଭୟ ଏ କ୍ଷେତ୍ରରେ ପ୍ରତିବନ୍ଧକ ସୃଷ୍ଟି କରିଛି ଯାହାକୁ କେବଳ ପ୍ରବାସୀ ଭାରତୀୟମାନେ ହିଁ ଦୂର କରିପାରିବେ । ପ୍ରବାସୀ ଭାରତୀୟ ମାନଙ୍କ ସହିତ ସଂପର୍କ ସ୍ଥାପନ ଉପରେ ଗୁରୁତ୍ୱ ପ୍ରଦାନ କରି ସେ କହିଥିଲେ ଯେ ପୂର୍ବତନ ପ୍ରଧାନମନ୍ତ୍ରୀ ଅଟଳ ବିହାରୀ ବାଜପେୟୀଙ୍କ ଶାସନ କାଳରେ ପ୍ରବାସୀ ଭାରତୀୟ ଦିବସର ଶୁଭାରମ୍ଭ କରାଯାଇଥିଲା ଯାହା ପରବର୍ତ୍ତୀ ସରକାରଙ୍କ ସମୟରେ ମଧ୍ୟ ଆୟୋଜିତ ହୋଇଥିଲା । ପ୍ରଧାନମନ୍ତ୍ରୀ କହିଥିଲେ ଯେ ଭାରତ ଖାସକରି ବୈଦେଶିକ ବ୍ୟାପାର ମନ୍ତ୍ରଣାଳୟ ବିଗତ ଦୁଇ ବର୍ଷ ମଧ୍ୟରେ ଅନେକ ପ୍ରମୁଖ ଜନ ହିତକର କାର୍ଯ୍ୟ କରିଆସିଛି । ସେ କହିଥିଲେ ଯେ କେବଳ ଭାରତୀୟ ନୁହେଁ, ଅନ୍ୟ କେତେକ ଦେଶର ନାଗରିକମାନଙ୍କର ସଂଘର୍ଷ ଏବଂ ପ୍ରାକୃତିକ ବିପର୍ଯ୍ୟୟ ସମୟରେ ସହଯୋଗ ମଧ୍ୟ କରାଯାଇଛି । ପ୍ରଧାନମନ୍ତ୍ରୀ କହିଥିଲେ ଯେ ଭାରତୀୟମାନେ କୌଣସି ପରିସ୍ଥିତିରେ ମଧ୍ୟ ଅନ୍ୟ ଦେଶ ଉପରେ ଆକ୍ରମଣ କରିବା କଥା ଚିନ୍ତା କରିନଥିଲେ । ସେ ସ୍ମରଣ କରାଇ ଦେଇଥିଲେ ଯେ ଦୁଇଟି ବିଶ୍ୱଯୁଦ୍ଧ ସମୟରେ ବିଦେଶୀ ଭୂମିର ରକ୍ଷା କରିବା ପାଇଁ ଭାରତୀୟ ସୈନିକମାନେ ସହିଦ ହୋଇଥିଲେ ଏବଂ କହିଥିଲେ ଯେ ବିଶ୍ୱ ସେମାନଙ୍କ ବଳିଦାନକୁ ମନେରଖିବା ସହିତ ସମ୍ମାନ ଦେବାର ଆବଶ୍ୟକତା ରହିଛି ।
ଭାରତର ଟିକାକରଣ ଅଭିଯାନ ଆଉ ଏକ ଗୁରୁତ୍ୱପୂର୍ଣ୍ଣ ମାଇଲଖୁଣ୍ଟ ଅତିକ୍ରମ କରିଥିବାରୁ ସନ୍ତୋଷ ବ୍ୟକ୍ତ କଲେ ପ୍ରଧାନମନ୍ତ୍ରୀ

ଭାରତର ଟିକାକରଣ ଅଭିଯାନ ଆଉ ଏକ ଗୁରୁତ୍ୱପୂର୍ଣ୍ଣ ମାଇଲଖୁଣ୍ଟ ଅତିକ୍ରମ କରିଥିବାରୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ସନ୍ତୋଷ ବ୍ୟକ୍ତ କରିଛନ୍ତି । ଏବେ ଭାରତର ୫୦ ପ୍ରତିଶତରୁ ଅଧିକ ଯୋଗ୍ୟ ହିତାଧିକାରୀଙ୍କ ସମ୍ପୂର୍ଣ୍ଣ ଟିକାକରଣ ହୋଇ ସାରିଲାଣି । ସ୍ୱାସ୍ଥ୍ୟ ଓ ପରିବାର କଲ୍ୟାଣ ମନ୍ତ୍ରୀ ଡଃ ମନସୁଖ ମଣ୍ଡାଭିୟାଙ୍କ ଟ୍ୱିଟ ପ୍ରତ୍ୟୁତ୍ତରରେ ପ୍ରଧାନମନ୍ତ୍ରୀ କହିଛନ୍ତି; “ଭାରତର ଟିକାକରଣ ଅଭିଯାନ ଆଉ ଏକ ଗୁରୁତ୍ୱପୂର୍ଣ୍ଣ ମାଇଲଖୁଣ୍ଟ ଅତିକ୍ରମ କରିଛି । କୋଭିଡ-୧୯ ବିରୋଧରେ ଲଢେଇକୁ ମଜବୁତ କରିବା ପାଇଁ ଏହି ଗତିଶୀଳତା ବଜାୟ ରହିବା ଜରୁରୀ । ଆଉ ହଁ, ମାସ୍କ ପିନ୍ଧିବା ଓ ସାମାଜିକ ଦୂରତ୍ୱ ବଜାୟ ରଖିବା ଭଳି କୋଭିଡ-୧୯ ସହ ଜଡିତ ସମସ୍ତ ପ୍ରୋଟୋକଲ ସଦାସର୍ବଦା ପାଳନ କରନ୍ତୁ ।”
ଇଷ୍ଟର୍ଣ୍ଣ ପେରିଫେରାଲ ଏକ୍ସପ୍ରେସ-ୱେ ଏବଂ ଦିଲ୍ଲୀ-ମିରଟ ଏକ୍ସପ୍ରେସ-ୱେ ଫେଜ-1 ରାଷ୍ଟ୍ରକୁ ସମର୍ପିତ କଲେ ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି ନୂଆଦିଲ୍ଲୀ ଏନସିଆର କ୍ଷେତ୍ରଠାରେ ଦୁଇଟି ନବନିର୍ମିତ ଏକପ୍ରେସ-ୱେ ରାଷ୍ଟ୍ର ଉଦ୍ଦେଶ୍ୟରେ ସମର୍ପିତ କରିଥିଲେ । ଏଥି ମଧ୍ୟରେ ଦିଲ୍ଲୀ-ମିରଟ ଏକ୍ସପ୍ରେସୱେ ଫେଜ-1, ନିଜାମୁଦ୍ଦିନ ସେତୁ ଠାରୁ ଦିଲ୍ଲୀ-ଉତ୍ତରପ୍ରଦେଶ ସୀମା ପର୍ଯ୍ୟନ୍ତ 14 ଲେନ ବିଶିଷ୍ଟ ସଡକ ବିସ୍ତୃତ । ସେହିପରି ରାଷ୍ଟ୍ର ଉଦ୍ଦେଶ୍ୟରେ ସମର୍ପିତ ହେବାକୁ ଥିବା ଦ୍ୱିତୀୟ ପ୍ରକଳ୍ପ 135 କି.ମି ଦୈଘ୍ୟର ଇଷ୍ଟର୍ଣ୍ଣ ପେରିଫେରାଲ ଏକ୍ସପ୍ରେସ-ୱେ (ଇପିଇ) ରାଷ୍ଟ୍ରୀୟ ରାଜମାର୍ଗ 1 ର କୁନ୍ଦଲି ଠାରୁ ରାଷ୍ଟ୍ରୀୟ ରାଜମାର୍ଗ 2 ର ପଲୱାଲ ପର୍ଯ୍ୟନ୍ତ ପରିବ୍ୟାପ୍ତ । ନିର୍ମାଣ କାର୍ଯ୍ୟ ସଂପୂର୍ଣ୍ଣ ହେବା ପରେ ଦିଲ୍ଲୀ-ମିରଟ ଏକ୍ସପ୍ରେସ-ୱେ ଦେଶର ରାଜଧାନୀରୁ ମିରଟ ଯିବା ପାଇଁ ଏବଂ ପଶ୍ଚିମ ଉତ୍ତରପ୍ରଦେଶ ତଥା ଉତ୍ତରାଖଣ୍ଡର ବିଭିନ୍ନ ସ୍ଥାନକୁ ଯାତ୍ରା କରିବା ପାଇଁ ସମୟ ହ୍ରାସ ହେବ । ଦିଲ୍ଲୀ-ମିରଟ ଏକ୍ସପ୍ରେସୱେର ଶୁଭାରମ୍ଭ ପରେ ପ୍ରଧାନମନ୍ତ୍ରୀ ରାଜମାର୍ଗ ନିରୀକ୍ଷଣ ପାଇଁ କିଛି ବାଟ ଖୋଲା ଜିପ ଜରିଆରେ ଯାତ୍ରା କରିଥିଲେ ଯେଉଁଠାରେ ଏକତ୍ରୀତ ଲୋକମାନେ ତାଙ୍କୁ ଭବ୍ୟ ସ୍ୱାଗତ କରିଥିଲେ । ଇଷ୍ଟର୍ଣ୍ଣ ପେରିଫେରାଲ ଏକ୍ସପ୍ରେସ-ୱେ (ଇପିଇ) ଦିଲ୍ଲୀ ପାଇଁ ଯାତ୍ରାର ମାର୍ଗ ବଦଳାଇ ଦେଇଥିବାରୁ ରାଜଧାନୀରେ ଟ୍ରାଫିକ ଭିଡ ଏବଂ ପ୍ରଦୂଷଣ ହ୍ରାସ କରିବା ଲକ୍ଷ୍ୟ ପ୍ରାପ୍ତିରେ ପ୍ରମୁଖ ଭୂମିକା ଗ୍ରହଣ କରିବ । ଏହି ଅବସରରେ ବାଗପତଠାରେ ଏକ ଜନସଭାକୁ ସମ୍ବୋଧିତ କରି ପ୍ରଧାନମନ୍ତ୍ରୀ କହିଥିଲେ ଯେ ଦିଲ୍ଲୀ-ମିରଟ ଏକ୍ସପ୍ରେସ-ୱେର ନିର୍ମାଣ କାର୍ଯ୍ୟ ଅତିଶୀଘ୍ର ସଂପୂର୍ଣ୍ଣ ହେବ ବୋଲି ମୋର ବିଶ୍ୱାସ । ସେ କହିଥିଲେ ଯେ ଇଷ୍ଟର୍ଣ୍ଣ ପେରିଫେରାଲ ଏକ୍ସପ୍ରେସ-ୱେ ଯୋଗୁଁ ରାଜଧାନୀରେ ଭିଡର ମାତ୍ରା କମ ହେବା ସହିତ ପ୍ରଦୂଷଣର ମାତ୍ରାକୁ ହ୍ରାସ କରିହେବ । ପ୍ରଧାନମନ୍ତ୍ରୀ କହିଥିଲେ ଯେ ଜନସାଧାରଣଙ୍କର ଜୀବନ ଶୈଳୀକୁ ଉନ୍ନତ କରିବା କ୍ଷେତ୍ରରେ ଆଧୂନିକ ଭିତ୍ତିଭୂମିର ଏକ ମହତ୍ୱପୂର୍ଣ୍ଣ ଭୂମିକା ରହିଛି । ସଡକ, ରେଲୱେ, ଆଦି ସମେତ ଢାଂଚାଗତ ବ୍ୟବସ୍ଥାର ନିର୍ମାଣ କ୍ଷେତ୍ରରେ ନିଆଯାଉଥିବା ପଦକ୍ଷେପଗୁଡିକ ଉପରେ ସେ ଆଲୋକପାତ କରିଥିଲେ । ପ୍ରଧାନମନ୍ତ୍ରୀ ଭିତ୍ତିଭୂମି ବିକାଶର ଗତିରେ ହେଉଥିବା ବୃଦ୍ଧିର ଉଦାହରଣ ଦେଇଥିଲେ । ମହିଳା ଶସକ୍ତିକରଣ ବିଷୟରେ ବିସ୍ତୃତ ଭାବେ ବର୍ଣ୍ଣନା କରି ପ୍ରଧାନମନ୍ତ୍ରୀ କହିଥିଲେ ଯେ ସ୍ୱଚ୍ଛ ଭାରତ ଅଭିଯାନ ଏବଂ ଉଜ୍ଜ୍ୱଳା ଯୋଜନା ଅନ୍ତର୍ଗତ ଏଲପିଜି ସଂଯୋଗ ମହିଳାମାନଙ୍କ ଜୀବନକୁ ସହଜ କରିପାରିଛି । ସେ କହିଥିଲେ ଯେ ମୁଦ୍ରା ଯୋଜନା ଅନ୍ତର୍ଗତ ପ୍ରଦାନ କରାଯାଇଥିବା 13 କୋଟି ଋଣ ମଧ୍ୟରୁ 75 ପ୍ରତିଶତରୁ ଅଧିକ ମହିଳା ଉଦ୍ୟୋକ୍ତାମାନଙ୍କୁ ପ୍ରଦାନ କରାଯାଇଛି । ପ୍ରଧାନମନ୍ତ୍ରୀ ଅନୁସୂଚିତ ଜାତି ଏବଂ ଅନ୍ୟ ପଛୁଆ ବର୍ଗଙ୍କ ପାଇଁ ନିଆଯାଇଥିବା ପଦକ୍ଷେପ ବିଷୟରେ ମଧ୍ୟ ଉଲ୍ଲେଖ କରିଥିଲେ । ପ୍ରଧାନମନ୍ତ୍ରୀ କହିଥିଲେ ଯେ ଚଳିତ ବର୍ଷ ଗ୍ରାମୀଣ କୃଷି ସଂବନ୍ଧୀତ ଭିତ୍ତିଭୂମିର ବିକାଶ ପାଇଁ 14 ଲକ୍ଷ କୋଟି ଟଙ୍କା କେନ୍ଦ୍ର ବଜେଟରେ ବ୍ୟବସ୍ଥା ରଖାଯାଇଛି ।
କାନପୁର କୋଠା ଭୁଷୁଡିବା ଘଟଣା ଜନିତ ଜୀବନହାନୀ ଲାଗି ପ୍ରଧାନମନ୍ତ୍ରୀଙ୍କ ଶୋକ

କାନପୁର କୋଠା ଭୁଷୁଡିବା ଘଟଣାରେ ହୋଇଥିବା ଜୀବନହାନୀ ଲାଗି ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଦୁଃଖ ପ୍ରକାଶ କରିଛନ୍ତି । “କାନପୁର କୋଠା ଭୁଷୁଡିବା ଘଟଣାରେ ଜୀବନ ହରାଇଥିବା ବ୍ୟକ୍ତିଙ୍କ ପରିବାର ପ୍ରତି ମୋର ସମବେଦନା । ଆହତଙ୍କ ଆଶୁ ଆରୋଗ୍ୟ କାମନା କରୁଛି”, ବୋଲି ପ୍ରଧାନମନ୍ତ୍ରୀ ତାଙ୍କ ବାର୍ତ୍ତାରେ କହିଛନ୍ତି ।
ଷ୍ଟାର୍ଟଅପ କ୍ଷେତ୍ରରେ ସହଯୋଗ ଲାଗି ଭାରତ-କୋରିଆ ମଧ୍ୟରେ ବୁଝାମଣାକୁ କ୍ୟାବିନେଟ ମଞ୍ଜୁରି

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କେନ୍ଦ୍ର କ୍ୟାବିନେଟ ଭାରତ ଏବଂ କୋରିଆ ମଧ୍ୟରେ ସ୍ୱାକ୍ଷରିତ ବୁଝାମଣା (ଏମଓୟୁ)କୁ ପିଛିଲା ଭାବେ ମଞ୍ଜୁରି ଦେଇଛନ୍ତି । ଏହି ଏମଓୟୁ ଫେବୃଆରୀ, 2019ରେ ସ୍ୱାକ୍ଷରିତ ହୋଇଥିଲା । ଏହି ଏମଓୟୁ ଉଭୟ ଦେଶର ଷ୍ଟାର୍ଟଅପଗୁଡ଼ିକ ମଧ୍ୟରେ ଦ୍ୱିପାକ୍ଷିକ ସହଯୋଗକୁ ସୁବିଧାପ୍ରଦାନ ଏବଂ ପ୍ରୋତ୍ସାହିତ କରିବ । ତେବେ ଏହା ସେମାନଙ୍କ ଜାତୀୟ ଆଇନ ଓ ନିୟାମକ ଏବଂ ଦୁଇ ଦେଶ ପକ୍ଷଭୁକ୍ତ ଥିବା କୌଣସି ଲାଗୁ ଅନ୍ତର୍ଜାତୀୟ ସନ୍ଧି, ବୁଝାମଣା ଓ ସମ୍ମେଳନ ଅନୁଯାୟୀ ହେବ ।
ପଞ୍ଜାବର ମୁଖ୍ୟମନ୍ତ୍ରୀ ଭାବରେ ଶପଥ ଗ୍ରହଣ କରିଥିବାରୁ ଶ୍ରୀ ଚରଣଜିତ ସିଂହ ଚନ୍ନିଙ୍କୁ ପ୍ରଧାନମନ୍ତ୍ରୀ ଅଭିନନ୍ଦନ ଜଣାଇଛନ୍ତି

ପଞ୍ଜାବର ମୁଖ୍ୟମନ୍ତ୍ରୀ ଭାବରେ ଶପଥ ଗ୍ରହଣ କରିଥିବାରୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଶ୍ରୀ ଚରଣଜିତ ସିଂହ ଚନ୍ନି ଜୀଙ୍କୁ ଅଭିନନ୍ଦନ ଜଣାଇଛନ୍ତି । ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି; ପଞ୍ଜାବର ମୁଖ୍ୟମନ୍ତ୍ରୀ ଭାବରେ ଶପଥ ଗ୍ରହଣ କରିଥିବାରୁ ଶ୍ରୀ ଚରଣଜିତ ସିଂହ ଚନ୍ନି ଜୀଙ୍କୁ ଅଭିନନ୍ଦନ । ପଞ୍ଜାବର ଲୋକଙ୍କ ଉନ୍ନତି ପାଇଁ ପଞ୍ଜାବ ସରକାରଙ୍କ ସହ କାର୍ଯ୍ୟ ଜାରି ରହିବ ।
ମୁମ୍ବାଇ ଦଳାଚକଟା ଯୋଗୁଁ ଶୋକ ପ୍ରକଟ କଲେ ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ମୁମ୍ବାଇ ଦଳାଚକଟାରେ ପ୍ରାଣହାନି ଯୋଗୁଁ ଗଭୀର ଶୋକ ପ୍ରକାଶ କରିଛନ୍ତି । ପ୍ରଧାନମନ୍ତ୍ରୀ କହିଛନ୍ତି, “ମୁମ୍ବାଇ ଦଳାଚକଟା ଘଟଣାରେ ପ୍ରାଣ ହରାଇଥିବା ବ୍ୟକ୍ତିମାନଙ୍କ ପ୍ରତି ମୋର ଶୋକ-ସମ୍ବେଦନା । ଆହତମାନଙ୍କ ଆଶୁ ଆରୋଗ୍ୟ କାମନା କରୁଛି । ମୁମ୍ବାଇ ଘଟଣା ଓ ପରିସ୍ଥିତି ଉପରେ ଅହରହ ଦୃଷ୍ଟି ରଖାଯାଇଛି । ରେଳବାଇ ମନ୍ତ୍ରୀ ପିୟୁଷ ଗୋଏଲ ମୁମ୍ବାଇରେ ରହି ପରିସ୍ଥିତି ଅନୁଧ୍ୟାନ କରିବା ସହିତ ସମସ୍ତ ପ୍ରକାର ସହାୟତାକୁ ସୁନିଶ୍ଚିତ କରୁଛନ୍ତି ।”
ବିଶ୍ଵ ଜଳ ଦିବସରେ ପ୍ରତି ବୁନ୍ଦା ପାଣି ସଞ୍ଚୟ ଲାଗି ସଂକଳ୍ପ ନେବାକୁ ପ୍ରଧାନମନ୍ତ୍ରୀଙ୍କ ଆହ୍ଵାନ

ବିଶ୍ଵ ଜଳ ଦିବସରେ ପ୍ରତି ବୁନ୍ଦା ପାଣି ସଞ୍ଚୟ କରି ରଖିବା ଲାଗି ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଦେଶବାସୀଙ୍କୁ ଆହ୍ଵାନ ଦେଇଛନ୍ତି । “ଆସନ୍ତୁ ବିଶ୍ଵ ଜଳ ଦିବସରେ ଆମେ ସମସ୍ତେ ପ୍ରତି ବୁନ୍ଦା ଜଳ ସଞ୍ଚୟ ଲାଗି ସଂକଳ୍ପ କରିବା । ଯେତେବେଳେ ଜନଶକ୍ତି ସ୍ଥିର କରିନେବେ, ସେତେବେଳେ ଆମେ ସଫଳତାର ସହ ଜଳଶକ୍ତିକୁ ସଂରକ୍ଷିତ କରିପାରିବା । ଚଳିତ ବର୍ଷ ଜାତିସଂଘ ପକ୍ଷରୁ ବିଶ୍ଵ ଜଳ ଦିବସର ଏକ ସଠିକ ବିଷୟବସ୍ତୁ ରଖାଯାଇଛି ତା’ହେଲା – ବର୍ଜ୍ୟ ଜଳ । ଏହା ଜଳ ବିଶୋଧନ ଏବଂ ଆମ ପୃଥିବୀ ପାଇଁ ଏହାର ଆବଶ୍ୟକତା ସମ୍ପର୍କରେ ଜନ ସଚେତନତା ସୃଷ୍ଟି କରିବ,” ବୋଲି ପ୍ରଧାନମନ୍ତ୍ରୀ କହିଛନ୍ତି ।
ଜାପାନ ଗସ୍ତ ଅବ୍ୟବହିତ ପୂର୍ବରୁ ପ୍ରଧାନମନ୍ତ୍ରୀଙ୍କ ବକ୍ତବ୍ୟ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଜାପାନ ଗସ୍ତର ଅବ୍ୟବହିତ ପୂର୍ବରୁ ତାଙ୍କ ବକ୍ତବ୍ୟ ନିମ୍ନରେ ପ୍ରଦତ୍ତ କରାଗଲା – ‘ମୁଁ ବାର୍ଷିକ ଶିଖର ସମ୍ମିଳନୀ ପାଇଁ 28-29 ଅକ୍ଟୋବର, 2018ରେ ଜାପାନ ଗସ୍ତରେ ଯିବି । ସେପ୍ଟେମ୍ବର2014ରେ ପ୍ରଧାନମନ୍ତ୍ରୀ ଭାବେ ଜାପାନର ପ୍ରଥମ ଗସ୍ତ ପରଠାରୁ ପ୍ରଧାନମନ୍ତ୍ରୀ ଶିଞ୍ଜୋ ଆବେଙ୍କ ସହ ଏହା ମୋର ଦ୍ୱାଦଶ ବୈଠକ ହେବ । ମୁଁ 2016ରେ ବାର୍ଷିକ ଶିଖର ସମ୍ମିଳନୀରେ ଯୋଗ ଦେବା ପାଇଁ ଜାପାନ ଗସ୍ତ କରିଥିଲି । ବିଗତ ବର୍ଷ, ମୋତେ ନିଜ ରାଜ୍ୟ ଗୁଜରାଟରେ ପ୍ରଧାନମନ୍ତ୍ରୀ ଆବେ ଏବଂ ଶ୍ରୀମତୀ ଅକି ଆବେଙ୍କ ଅତିଥି ସତ୍କାର କରି ଅତ୍ୟନ୍ତ ଆନନ୍ଦ ଅନୁଭବ କରିଥିଲି । ଜାପାନ ଭାରତର ଅତ୍ୟନ୍ତ ମହତ୍ୱପୂର୍ଣ୍ଣ ବନ୍ଧୁ । ଆମ ମଧ୍ୟରେ ଏକ ବିଶେଷ ରଣନୈତିକ ଏବଂ ବୈଶ୍ୱିକ ଭାଗୀଦାରୀତା ରହିଛି । ଜାପାନ ସହିତ ଆମର ଆର୍ଥିକ ଏବଂ ରଣନୈତିକ ସଂପର୍କ ରହିଛି ଯେଉଁଥିରେ ସଂପ୍ରତି ବର୍ଷଗୁଡିକରେ ସଂପୂର୍ଣ୍ଣ ଭାବେ ନୂତନ ରୂପରେ ପରିବର୍ତ୍ତିତ ହୋଇଛି । ବର୍ତ୍ତମାନ ଏହି ଭାଗୀଦାରୀତା ଅତ୍ୟନ୍ତ ମଜବୁତ ଏବଂ ଫଳପ୍ରଦ ହୋଇପାରିଛି । ଏହା ଭାରତର ଏକ୍ଟ-ଇଷ୍ଟ ନୀତିର ମଜବୁତ ସ୍ତମ୍ଭ, ମୁକ୍ତ, ଏବଂ ସାମଗ୍ରୀକ ଭାରତ-ପ୍ରଶାନ୍ତମହାସାଗର ଅଞ୍ଚଳରେ ବର୍ତ୍ତମାନର ଦୃଷ୍ଟିକୋଣ ତଥା ପ୍ରତିବଦ୍ଧତା ଉପରେ ଆଧାରିତ । ଲୋକତାନ୍ତ୍ରିକ ଦେଶ ହେବା ଯୋଗୁ ଆମର ମୂଲ୍ୟ ଉପରେ ଅଧିକ ଗୁରୁତ୍ୱ ପ୍ରଦାନ କରୁ । ଆମେ ସମସ୍ତଙ୍କ ପାଇଁ ଶାନ୍ତି ଏବଂ ସମୃଦ୍ଧିର ଆଶା ଓ ଆକାଂକ୍ଷା ରଖିଥାଉ । ଭାରତ ଏବଂ ଜାପାନ ପରସ୍ପର ପରିପୂରକ ଅଟନ୍ତି ଏବଂ ଏହାଦ୍ୱାରା ଆମକୁ ଦୃଢତା ମିଳିଥାଏ । ଜାପାନ ଆଜି ଭାରତ ସହିତ ଆର୍ଥିକ ଏବଂ ପ୍ରଯୁକ୍ତି ଆଧୂନିକୀକରଣରେ ସବୁଠାରୁ ବିଶ୍ୱସନୀୟ ବନ୍ଧୁ ହୋଇପାରିଛି ତଥା ଭାରତ ପାଇଁ ସବୁଠାରୁ ବଡ ନିବେଶକ ହୋଇପାରିଛି । ମୁମ୍ବାଇ-ଅହମଦାବାଦ ହାଇସ୍ପିଡ ରେଳ ଏବଂ ସମର୍ପିତ ମାଲ ପରିବହନ କରିଡର ଭଳି ପ୍ରକଳ୍ପଗୁଡିକରୁ ଆମର ଆର୍ଥିକ ସଂପର୍କର ଗଭୀରତା ସହଜରେ ଅନୁମେୟ । ‘ମେକ ଇନ ଇଣ୍ଡିଆ’, ‘ସ୍କିଲ ଇଣ୍ଡିଆ’, ‘ଡିଜିଟାଲ ଇଣ୍ଡିଆ’, ‘ଷ୍ଟାର୍ଟ ଅପ ଇଣ୍ଡିଆ’ ଭଳି ଅନେକ ରାଷ୍ଟ୍ରୀୟ ପଦକ୍ଷେପଗୁଡିକ ମଧ୍ୟରେ ଜାପାନ ଅଗ୍ରଣୀ ଭୂମିକା ଗ୍ରହଣ କରିଛି । ଭାରତର ଅପାର ଆର୍ଥିକ ସୁଯୋଗ ଓ ସମ୍ଭାବନା ତଥା ଭବିଷ୍ୟ ଉପରେ ଜାପାନୀ ନିବେଶକମାନଙ୍କ ଅତୁଟ ବିଶ୍ୱାସ ରିହଛି । ଆମେ ଅଭିନବୀକରଣ, ପ୍ରଯୁକ୍ତିବିଦ୍ୟା ଏବଂ ଉତ୍କୃଷ୍ଟ କାର୍ଯ୍ୟ ପଦ୍ଧତିଗୁଡିକ ମଧ୍ୟରେ ଜାପାନର ବୈଶ୍ୱିକ ନେତୃତ୍ୱକୁ ସମ୍ମାନ ଜଣାଉଛୁ । ଏହି ଗସ୍ତ ସମୟରେ ମୋତେ ରୋବୋଟିକ୍ସରେ ଜାପାନର ଉଚ୍ଚ ଜ୍ଞାନ କୌଶଳ କ୍ଷମତାଗୁଡିକୁ ଦେଖିବାର ସୁଯୋଗ ମିଳିବ । ମୁଁ ପ୍ରଧାନମନ୍ତ୍ରୀ ଶିଞ୍ଜୋ ଆବେଙ୍କ ସହିତ ବିଭିନ୍ନ ବିଷୟରେ ଆଲୋଚନା କରିବି ତଥା ଦୁଇ ଦେଶର ବ୍ୟାପାର ଏବଂ ଉଦ୍ୟୋଗର ନେତୃମଣ୍ଡଳୀ ସହିତ ମଧ୍ୟ ମତ ବିନିମୟ କରିବି । ମୁଁ ଭାରତୀୟ ବଂଶୋଦ୍ଭବଙ୍କୁ ମଧ୍ୟ ସମ୍ବୋଧିତ କରିବି । ଏହି ଆଲୋଚନା ଦ୍ୱାରା ଆମର ବ୍ୟବସାୟ ଏବଂ ପୁଂଜି ନିବେଶ ସଂପର୍କକୁ ଆହୁରୀ ସୁଦୃଢ କରିବାରେ ସହଯୋଗ ମିଳିବ ଏବଂ ସ୍ୱାସ୍ଥ୍ୟ ସୁବିଧା, ଡିଜିଟାଲ ପ୍ରଯୁକ୍ତି, କୃଷି, ଖାଦ୍ୟ ପ୍ରକ୍ରୀୟାକରଣ, ବିପର୍ଯ୍ୟୟ ପ୍ରଶମନ ଏବଂ ବିପର୍ଯ୍ୟୟର ସମାଧାନ କରିବା ଯୋଗ୍ୟ ସୁବିଧା ଭଳି ନୂତନ କ୍ଷେତ୍ରଗୁଡିକରେ ସହଯୋଗକୁ ପ୍ରୋତ୍ସାହନ ମିଳିବ । ଭାରତର ବିଭିନ୍ନ ରାଜ୍ୟ ଏବଂ ଜାପାନର ପ୍ରାନ୍ତଗୁଡିକ ମଧ୍ୟରେ ବୃଦ୍ଧି ପାଉଥିବା ସଂପର୍କକୁ ମୁଁ ହୃଦୟର ସହିତ ସ୍ୱାଗତ କରୁଛି । ମୋତେ ଏହା ଆନନ୍ଦିତ କରୁଛି ଯେ ଶିକ୍ଷା, କୌଶଳ ବିକାଶ, ସଂସ୍କୃତି ଏବଂ ପର୍ଯ୍ୟଟନ ଭଳି କ୍ଷେତ୍ରଗୁଡିକରେ ସକ୍ରୀୟ ଆଦାନ-ପ୍ରଦାନ ଜରିଆରେ ଦୁଇ ଦେଶର ଲୋକମାନଙ୍କ ମଧ୍ୟରେ ସଂପର୍କ ନିରନ୍ତର ବୃଦ୍ଧି ପାଉଛି । ମୋର ଗସ୍ତ ଦ୍ୱାରା ଆମ ପାରମ୍ପରିକ ବନ୍ଧୁତ୍ୱକୁ ପ୍ରୋତ୍ସାହନ ମିଳିବ, ଯାହାର ମୂଳଦୂଆ ଇତିହାସରେ ଅତ୍ୟନ୍ତ ଗଭୀର ଏବଂ ଉତ୍ତମ ତଥା ଅଧିକ ସମୃଦ୍ଧ ଭବିଷ୍ୟତ ପାଇଁ ଆମ ଭାଗୀଦାରୀତାକୁ ସୁଦୃଢ କରିବ ।
ଭାଏବ୍ରାଣ୍ଟ ଗୁଜରାଟ ସମ୍ମିଳନୀ 2019 (ଜାନୁଆରୀ 17-19, 2019)ରେ ଯୋଗ ଦେବା ପାଇଁ ଚେକ ଗଣରାଜ୍ୟ ପ୍ରଧାନମନ୍ତ୍ରୀଙ୍କ ଭାରତ ଗସ୍ତ

ଚେକ ଗଣରାଜ୍ୟର ପ୍ରଧାନମନ୍ତ୍ରୀ ମହାମାନ୍ୟ ଶ୍ରୀ ଆଣ୍ଡ୍ରେଜ ବାବିସ 2019 ଜାନୁଆରୀ 17ରୁ 19 ପର୍ଯ୍ୟନ୍ତ ଭାରତକୁ ଆନୁଷ୍ଠାନିକ ଗସ୍ତରେ ଆସିଛନ୍ତି । ତାଙ୍କ ସାଙ୍ଗରେ ଆସିଛନ୍ତି ବାଣିଜ୍ୟ ଓ ଶିଳ୍ପ ମନ୍ତ୍ରୀ ଶ୍ରୀମତି ମାର୍ତା ନୋଭାକୋଭା ଏବଂ ଏକ ବୃହତ୍ ବ୍ୟବସାୟିକ ପ୍ରତିନିଧି ଦଳ । ଗୁଜରାଟ ବୈଶ୍ୱିକ ଉଦ୍ୟୋଗ ସମ୍ମିଳନୀରେ ଚେକ ଗଣରାଜ୍ୟ ଏକ ଅଂଶୀଦାର ଥିଲାବେଳେ ଚେକ ପ୍ରତିନିଧି ଦଳର ନେତୃତ୍ୱ ନେଉଛନ୍ତି ପ୍ରଧାନମନ୍ତ୍ରୀ ବାବିସ । ସମ୍ମିଳନୀ ସମୟରେ ପ୍ରଧାନମନ୍ତ୍ରୀ ମୋଦୀ ଏବଂ ପ୍ରଧାନମନ୍ତ୍ରୀ ବାବିସ ଜାନୁଆରୀ 18 ତାରିଖରେ ଏକ ଦ୍ୱିପାକ୍ଷିକ ବୈଠକରେ ବିଚାର ବିମର୍ଶ କରିଥିଲେ । ଏହି ବୈଠକରେ ଗୁରୁତ୍ୱପୂର୍ଣ୍ଣ ବୈଶ୍ୱିକ ଏବଂ ଆଂଚଳିକ ବିଷୟ ସହିତ ଦ୍ୱିପାକ୍ଷିକ ସମ୍ପର୍କର ଅନ୍ୟ ସମସ୍ତ ବିଷୟ ସମ୍ବନ୍ଧରେ ଆଲୋଚନା କରାଯାଇଥିଲା । ପ୍ରଧାନମନ୍ତ୍ରୀ ମୋଦୀଙ୍କର ତୀକ୍ଷ୍ନ ଅନ୍ତର୍ଦୃଷ୍ଟି ସମ୍ପନ୍ନ ନେତୃତ୍ୱକୁ ପ୍ରଶଂସା କରି ପ୍ରଧାନମନ୍ତ୍ରୀ ଭାରତୀୟ ଅର୍ଥନୀତିର ଦୃତ ପ୍ରଗତି ଏବଂ ଦ୍ୱିପାକ୍ଷିକ ବାଣିଜ୍ୟ ଏବଂ ପୁଞ୍ଜିନିବେଶର ବ୍ୟାପକ ସୁଯୋଗକୁ ପ୍ରଶଂସା କରିଥିଲେ । ଗତ ବର୍ଷ ସେପ୍ଟେମ୍ବର ମାସରେ ଭାରତର ରାଷ୍ଟ୍ରପତିଙ୍କ ଚେକ ଗଣାରାଜ୍ୟ ଗସ୍ତ ସମ୍ବନ୍ଧରେ ପ୍ରଧାନମନ୍ତ୍ରୀ ବାବିସ ସ୍ମରଣ କରିଥିଲେ, ଯେଉଁ ସମୟରେ ଦ୍ୱିପାକ୍ଷିକ ସହଯୋଗକୁ ନେଇ ଅନେକ ବୁଝାମଣା ସ୍ୱାକ୍ଷର କରାଯାଇଥିଲା । ଓଜନ ଦାର ମେସିନ ଏବଂ ସୂକ୍ଷ୍ମ ଇଂଜିନିୟରିଂ ନିର୍ମାଣ କ୍ଷେତ୍ରରେ ଚେକ ଗଣରାଜ୍ୟର ବିଶେଷ ଦକ୍ଷତା ରହିଛି । ତେଣୁ ବିଶେଷ କରି ପ୍ରତିରକ୍ଷା, ଅଟୋମେଟିଭ ଏବଂ ରେଳ କ୍ଷେତ୍ରରେ ଭାରତୀୟ ବଜାର ପ୍ରଦାନ କରୁଥିବା ପର୍ଯ୍ୟାପ୍ତ ସୁଯୋଗର ଲାଭ ଉଠାଇବା ପାଇଁ ପ୍ରଧାନମନ୍ତ୍ରୀ ଚେକ କମ୍ପାନୀମାନଙ୍କୁ ଆମନ୍ତ୍ରଣ କରିଥିଲେ । ଚେକ ପ୍ରଧାନମନ୍ତ୍ରୀ ଏହାର ମର୍ଯ୍ୟାଦାଜନକ ଗବେଷଣା ଏବଂ ବିକାଶ ପରିଷଦ ପାଇଁ ଜଣେ ଭାରତୀୟ ବୈଜ୍ଞାନିକଙ୍କ ମନୋନୟନ ଲାଗି ଆମନ୍ତ୍ରଣ କରିଥିଲେ । ଏହି ପରିଷଦ ଅନେକ ପ୍ରଖ୍ୟାତ ଗବେଷକମାନଙ୍କୁ ସ୍ୱାଗତ କରିଥାଏ ଏବଂ ପ୍ରଧାନମନ୍ତ୍ରୀ ନିଜେ ଏହାର ମୁଖ୍ୟ ଅଛନ୍ତି । ଉଭୟ ପ୍ରଧାନମନ୍ତ୍ରୀ ଦୁଇ ଦେଶ ମଧ୍ୟରେ ପାରମ୍ପରିକ ଦୃଢ଼ ଦ୍ୱିପାକ୍ଷିକ ସମ୍ପର୍କକୁ ପ୍ରଶଂସା କରିଥିଲେ ଏବଂ ଏହି ସମ୍ପର୍କକୁ ଏକ ଉଚ୍ଚସ୍ତରକୁ ନେଇଯିବା ପାଇଁ ଆବଶ୍ୟକ ପଦକ୍ଷେପ ଗ୍ରହଣ କରିବା ଲାଗି ନିଷ୍ପତ୍ତି ଗ୍ରହଣ କରିଥିଲେ । ଏହି ଗସ୍ତ ସମୟରେ ପ୍ରଧାନମନ୍ତ୍ରୀ ମାମିସ ନୂଆଦିଲ୍ଲୀଠାରେ ଜାନୁଆରୀ 9 ତାରିଖରେ ଭାରତର ରାଷ୍ଟ୍ରପତିଙ୍କୁ ଭେଟିବେ । କେତେକ ଚେକ କମ୍ପାନୀ ଗସ୍ତ କରିବା ପାଇଁ ଏବଂ ପୁନେର ସିମ୍ବାୟୋସିସ ବିଶ୍ୱବିଦ୍ୟାଳୟରେ ଏକ ୟୁରୋପୀୟ ଅଧ୍ୟୟନ କେନ୍ଦ୍ର ଉଦଘାଟନ କରିବା ପାଇଁ ସେ ମଧ୍ୟ ପୁନେ ଗସ୍ତ କରିବାର କାର୍ଯ୍ୟକ୍ରମ ରହିଛି ।
ଆନ୍ତରାଷ୍ଟ୍ରୀୟ ସୌର ସଂଗଠନର ପ୍ରଥମ ଅଧିବେଶନକୁ ଉଦଘାଟନ କଲେ ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି (ମଙ୍ଗଳବାର) ବିଜ୍ଞାନ ଭବନଠାରେ ଆୟୋଜିତ ଆନ୍ତରାଷ୍ଟ୍ରୀୟ ସୌର ସଂଗଠନ (International Solar Alliance) ର ପ୍ରଥମ ଅଧିବେଶନକୁ ଉଦଘାଟନ କରିଥିଲେ । ଏହି କାର୍ଯ୍ୟକ୍ରମ ଦ୍ୱିତୀୟ ଆଇଓଆରଏ ଅକ୍ଷୟ ଶକ୍ତି ମନ୍ତ୍ରୀସ୍ତରୀୟ ବୈଠକ, ଏବଂ ଦ୍ୱିତୀୟ ବୈଶ୍ୱିକ ରି-ଇନଭେଷ୍ଟ (ଅକ୍ଷୟ ଶକ୍ତି ନିବେଶକମାନଙ୍କର ବୈଠକ ଏବଂ ପ୍ରଦର୍ଶନୀ) ର ଉଦଘାଟନକୁ ମଧ୍ୟ ଦର୍ଶାଏ । ଏହି ଅବସରରେ ଉପସ୍ଥିତ ପ୍ରତିନିଧିମାନଙ୍କୁ ସମ୍ବୋଧିତ କରି ପ୍ରଧାନମନ୍ତ୍ରୀ କହିଥିଲେ ଯେ ବିଗତ 150 ରୁ 200 ବର୍ଷ ମଧ୍ୟରେ ମାନବଜାତି ଶକ୍ତିର ଆବଶ୍ୟକତା ପୂରଣ କରିବା ପାଇଁ ଜୀବାଷ୍ମ ଇନ୍ଧନ ଉପରେ ନିର୍ଭର କରୁଥିଲେ । ସେ କହିଥିଲେ ଯେ ଶକ୍ତି ସମାଧାନ କ୍ଷେତ୍ରରେ ପ୍ରକୃତି ଏବେ ସଙ୍କେତ ଦେଉଛି ଯେ ସୌର, ବାୟୁ ଏବଂ ଜଳ ଭଳି ବିକଳ୍ପ ଅଧିକ ପୋଷଣୀୟ । ଏହି ସନ୍ଦର୍ଭରେ ସେ ବିଶ୍ୱାସ ବ୍ୟକ୍ତ କରିଥିଲେ ଯେ ଭବିଷ୍ୟତରେ ଯେତେବେଳେ ଲୋକମାନେ ଏକବିଂଶ ଶତାବ୍ଦୀରେ ମାନବ ଜାତିର କଲ୍ୟାଣ ପାଇଁ ସ୍ଥାପିତ ସଂଗଠନଗୁଡିକର ଆଲୋଚନା କରିବେ ସେତେବେଳେ ଆନ୍ତରାଷ୍ଟ୍ରୀୟ ସୌର ସଂଗଠନ, ସୂଚୀର ସର୍ବାଗ୍ରେ ଥିବ । ସେ କହିଥିଲେ ଯେ ପରିଶେବକୁ ନ୍ୟାୟ ପ୍ରଦାନ କରିବା ଦିଗରେ ଏହା ହେଉଛି ଏକ ମହାନ ମଂଚ । ଆନ୍ତରାଷ୍ଟ୍ରୀୟ ସୌର ସଂଗଠନ ଓପେକକୁ ଭବିଷ୍ୟତରେ ପ୍ରମୁଖ ବୈଶ୍ୱିକ ଶକ୍ତି ଯୋଗାଣକର୍ତ୍ତା ଭାବେ ପରିବର୍ତ୍ତିତ କରିପାରିବ । ପ୍ରଧାନମନ୍ତ୍ରୀ କହିଥିଲେ ଯେ କ୍ରମବର୍ଦ୍ଧିଷ୍ଣୁ ଅକ୍ଷୟ ଶକ୍ତି ଉପଯୋଗର ପ୍ରଭାବ ଏବେ ଭାରତରେ ଦେଖାଯାଉଛି । ସେ କହିଥିଲେ ଯେ ଭାରତ ଏକ କାର୍ଯ୍ୟ ଯୋଜନା ମାଧ୍ୟମରେ ପ୍ୟାରିସଠାରେ ହୋଇଥିବା ଚୁକ୍ତିର ଲକ୍ଷ୍ୟ ହାସଲ ଦିଗରେ କାର୍ଯ୍ୟ କରୁଛି । 2030 ମସିହା ସୁଦ୍ଧା ଅଣ ଜୀବାଷ୍ମ ଇନ୍ଧନ ଆଧାରିତ ଉତ୍ସ ଦ୍ୱାରା ଭାରତର ମୋଟ ଶକ୍ତି ଆବଶ୍ୟକତାର 40 ପ୍ରତିଶତ ଉତ୍ପନ୍ନ କରିବାର ଲକ୍ଷ୍ୟ ରଖିଛି । ସେ କହିଥିଲେ ଯେ ଭାରତ ‘ଦାରିଦ୍ର୍ୟରୁ ଶକ୍ତି’ ର ନୂତନ ଆତ୍ମବିଶ୍ୱାସ ସହିତ ଅଗ୍ରସର ହେଉଛି । ପ୍ରଧାନମନ୍ତ୍ରୀ କହିଥିଲେ ଯେ ବିଜୁଳି ଉତ୍ପାଦନ ସହିତ ବିଜୁଳି ଭଣ୍ଡାରଣ ମଧ୍ୟ ଗୁରୁତ୍ୱପୂର୍ଣ୍ଣ । ଏହି ସନ୍ଦର୍ଭରେ ସେ ରାଷ୍ଟ୍ରୀୟ ଶକ୍ତି ଭଣ୍ଡାରଣ ମିଶନର ଉଲ୍ଲେଖ କରିଥିଲେ । ସେ କହିଥିଲେ ଯେ ଏହି ମିଶନ ଜରିଆରେ ଆବଶ୍ୟକତା ସୃଷ୍ଟି, ସ୍ୱଦେଶୀ ନିର୍ମାଣ, ଅଭିନବୀକରଣ, ଏବଂ ଭଣ୍ଡାରଣ ଉପରେ ସରକାର ଅଧିକ ଗୁରୁତ୍ୱ ପ୍ରଦାନ କରୁଛନ୍ତି । ପ୍ରଧାନମନ୍ତ୍ରୀ କହିଥିଲେ ଯେ ଭାରତ ସୌର ଏବଂ ପବନ ଶକ୍ତି ବ୍ୟତୀତ ବାୟୋମାସ, ଜୈବ ଇନ୍ଧନ ଏବଂ ଜୈବ ଶକ୍ତି ଉତ୍ପାଦନ ବୃଦ୍ଧି ଦିଗରେ ବିସ୍ତାରିତ କାର୍ଯ୍ୟକ୍ରମ ହାତକୁ ନେଇଛି । ଭାରତର ପରିବହନ ବ୍ୟବସ୍ଥାକୁ ସ୍ୱଚ୍ଛ ଇନ୍ଧନ ଆଧାରିତ କରିବା ଉପରେ ମଧ୍ୟ ପଦକ୍ଷେପ ନିଆଯାଉଛି । ଜୈବ ଅବଶିଷ୍ଟକୁ ଜୈବ ଇନ୍ଧନରେ ପରିବର୍ତ୍ତିତ କରି ଭାରତ ଏକ ଆହ୍ୱାନକୁ ଏକ ସୁଯୋଗରେ ପରିବର୍ତ୍ତିତ କରୁଛି ବୋଲି ପ୍ରଧାନମନ୍ତ୍ରୀ କହିଥିଲେ ।
ଧ୍ରୁବୀୟ ଉପଗ୍ରହ ପ୍ରକ୍ଷେପଣ ଯାନ ମାର୍କ-3 କାର୍ଯ୍ୟକ୍ରମର ଷଷ୍ଠ ପର୍ଯ୍ୟାୟକୁ କ୍ୟାବିନେଟ ଅନୁମୋଦନ; ପିଏସଏଲଭିର 30ଟି ପରିଚାଳନା ଉତକ୍ଷେପଣ

ପ୍ରଧାନମନ୍ତ୍ରୀର ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କେନ୍ଦ୍ର କ୍ୟାବିନେଟ ଧ୍ରୁବୀୟ ଉପଗ୍ରହ ପ୍ରକ୍ଷେପଣ ଯାନ (ପିଏସଏଲଭି) ଜାରି ରଖିବା କାର୍ଯ୍ୟକ୍ରମର ଷଷ୍ଠ ପର୍ଯ୍ୟାୟ ଏବଂ ଏହି କାର୍ଯ୍ୟକ୍ରମ ଅନ୍ତର୍ଗତ 30 ପିଏସଲଭି ପ୍ରକ୍ଷେପଣ ପରିଚାଳନାକୁ ଆର୍ଥିକ ସହାୟତା ପ୍ରଦାନ କରିବାକୁ ଅନୁମୋଦନ ପ୍ରଦାନ କରିଛନ୍ତି । ଏହି କାର୍ଯ୍ୟକ୍ରମ ଭୂପୃଷ୍ଠର ଅବଲୋକନ, ଦିଗ ସୂଚନା ଏବଂ ମହାକାଶ ବିଜ୍ଞାନ ଲାଗି ଉପଗ୍ରହ ଉତକ୍ଷେପଣ ଆବଶ୍ୟକତାକୁ ପୂରଣ କରିବ । ଏହାଦ୍ୱାରା ଭାରତୀୟ ଉଦ୍ୟୋଗରେ ଉତ୍ପାଦନ ମଧ୍ୟ ଜାରି ରହିବ । ଏଥିରେ ମୋଟ 6,131କୋଟି ଟଙ୍କାର ପାଣ୍ଠି ଆବଶ୍ୟକତା ରହିଛି ଏବଂ ଏଥିରେ 30 ପିଏସଏଲଭି ଯାନ, ଆବଶ୍ୟକ ସୁବିଧା ବୃଦ୍ଧି କରିବା, କାର୍ଯ୍ୟକ୍ରମ ପରିଚାଳନା ଏବଂ ଉତକ୍ଷେପଣ ଅଭିଯାନ ବ୍ୟୟ ମଧ୍ୟ ସାମିଲ ରହିଛି । ପ୍ରମୁଖ ପ୍ରଭାବ ପିଏସଏଲଭି ପରିଚାଳନା ଦ୍ୱାରା ଦେଶ ଭୂପୃଷ୍ଠ ଅବଲୋକନ, ବିପର୍ଯ୍ୟୟ ପରିଚାଳନା, ଦିଗ ନିର୍ଣ୍ଣୟ ଏବଂ ମହାକାଶ ବିଜ୍ଞାନ ଲାଗି ଉପଗ୍ରହ ଉତକ୍ଷେପଣ କ୍ଷମତାରେ ଆତ୍ମନିର୍ଭରଶୀଳ ହୋଇପାରିଛି । ପିଏସଏଲଭି ଜାରି ରଖିବା କାର୍ଯ୍ୟକ୍ରମ ଦ୍ୱାରା ଜାତୀୟ ଆବଶ୍ୟକତାର ଅଧିକ ଉପଗ୍ରହ ଉତକ୍ଷେପଣରେ କ୍ଷମତା ଏବଂ ଆତ୍ମନିର୍ଭରଶୀଳତା ବୃଦ୍ଧି ପାଇବ । ପିଏସଏଲଭି ଜାରି ରଖିବା କାର୍ଯ୍ୟକ୍ରମର ଷଷ୍ଠ ପର୍ଯ୍ୟାୟ ଅବସରରେ ସର୍ବାଧିକ ଭାରତୀୟ ଉଦ୍ୟୋଗର ଭାଗିଦାରୀ ଦ୍ୱାରା ପ୍ରତିବର୍ଷ ଆଠଟି ଉତକ୍ଷେପଣ କରିବାର ଉପଗ୍ରହ ପ୍ରକ୍ଷେପଣ ଚାହିଦା ପୂରଣ ହେବ । 2019-2024ର ଅବଧିରେ ସମସ୍ତ ଅଭିଯାନ ସମ୍ପନ୍ନ କରାଯିବ । ଏହି କାର୍ଯ୍ୟକ୍ରମ ଦ୍ୱାରା ଭୂପୃଷ୍ଠ ଅବଲୋକନ, ଦିଗବାରେଣୀ ଏବଂ ମହାକାଶ ବିଜ୍ଞାନ ଲାଗି ଉପଗ୍ରହ ଉତକ୍ଷେପଣ ଆବଶ୍ୟକତା ସମ୍ପୂର୍ଣ୍ଣ କରାଯିବ ଯାହାଦ୍ୱାରା ଭାରତୀୟ ଉଦ୍ୟୋଗରେ ଉତ୍ପାଦନ ମଧ୍ୟ ଜାରି ରହିବ । ପିଏସଏଲଭି ଜାରି ରଖିବା କାର୍ଯ୍ୟକ୍ରମ 2008ରେ ଆରମ୍ଭ କରାଯାଇଥିଲା ଏବଂ ଏହାର 4ଟି ପର୍ଯ୍ୟାୟ ପୂରଣ ହୋଇସାରିଛି । 2019-2020ର ପ୍ରଥମ 6 ମାସ ସୁଦ୍ଧା ପଞ୍ଚମ ପର୍ଯ୍ୟାୟ ସମ୍ପନ୍ନ ହେବ ବୋଲି ଆଶା କରାଯାଉଛି । ଷଷ୍ଠ ପର୍ଯ୍ୟାୟର ମଞ୍ଜୁରି ଦ୍ୱାରା 2019-20ରୁ 2023-24ର ପ୍ରଥମ ତିନି ମାସ କାଳରେ ଉପଗ୍ରହ ଉତକ୍ଷେପଣ ଅଭିଯାନରେ ସହାୟତା ମିଳିପାରିବ ।
ଭାରତର ସବୁଠୁ ବଡ ଡ୍ରୋନ୍ ଉତ୍ସବ – ଭାରତ ଡ୍ରୋନ୍ ମହୋତ୍ସବ-୨୦୨୨ କୁ ପ୍ରଗତି ମଇଦାନରେ ମଇ ୨୭ ତାରିଖରେ ଉଦ୍‍ଘାଟନ କରିବେ ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଭାରତର ସବୁଠୁ ବଡ ଡ୍ରୋନ୍ ଉତ୍ସବ – ଭାରତ ଡ୍ରୋନ୍ ମହୋତ୍ସବ ୨୦୨୨ କୁ ୨୭ ମଇ ୨୦୨୨ପୂର୍ବାହ୍ନ ୧୦ଟାରେ ନୂଆଦିଲ୍ଲୀର ପ୍ରଗତି ମଇଦାନରେ ଉଦଘାଟନ କରିବେ । ପ୍ରଧାନମନ୍ତ୍ରୀ କିଷାନ୍ ଡ୍ରୋନ୍ ପାଇଲଟମାନଙ୍କ ସହ ମଧ୍ୟ ଆଲୋଚନା କରିବେ, ଖୋଲା ଆକାଶରେ ଡ୍ରୋନ୍ ପ୍ରଦର୍ଶନ ଦେଖିବେ ଏବଂ ଡ୍ରୋନ୍ ପ୍ରଦର୍ଶନୀ କେନ୍ଦ୍ରରେ ଷ୍ଟାର୍ଟଅପମାନଙ୍କ ସହିତ ଆଲୋଚନା କରିବେ । ଭାରତ ଡ୍ରୋନ୍ ମହୋତ୍ସବ ୨୦୨୨ ହେଉଛି ଦୁଇ ଦିନିଆ କାର୍ଯ୍ୟକ୍ରମ ଏବଂ ଏହା ୨୭ ଏବଂ ୨୮ ମଇରେ ଅନୁଷ୍ଠିତ ହେବ । ସରକାରୀ ଅଧିକାରୀ, ବିଦେଶୀ କୂଟନୀତିଜ୍ଞ, ସଶସ୍ତ୍ର ବାହିନୀ, କେନ୍ଦ୍ରୀୟ ସଶସ୍ତ୍ର ପୋଲିସ ବାହିନୀ, ପିଏସ୍‍ୟୁ, ଘରୋଇ କମ୍ପାନୀ ଏବଂ ଡ୍ରୋନ୍ ଷ୍ଟାର୍ଟଅପ୍ ଇତ୍ୟାଦିର ୧୬୦୦ ରୁ ଅଧିକ ପ୍ରତିନିଧି ମହୋତ୍ସବରେ ଅଂଶଗ୍ରହଣ କରିବେ । ୭୦ ରୁ ଅଧିକ ପ୍ରଦର୍ଶନକାରୀ ପ୍ରଦର୍ଶନୀରେ ଡ୍ରୋନର ବିଭିନ୍ନ ବ୍ୟବହାର ଦେଖାଇବେ । ମହୋତ୍ସବରେ ଅନ୍ୟଗୁଡିକ ମଧ୍ୟରେ ଭର୍ଚୁଆଲ ବ୍ୟବସ୍ଥାରେ ଡ୍ରୋନ୍ ପାଇଲଟ୍ ସାର୍ଟିଫିକେଟ୍ ପ୍ରଦାନ, ନୂତନ ସାମଗ୍ରୀର ଶୁଭାରମ୍ଭ, ପ୍ୟାନେଲ୍ ଆଲୋଚନା, ଉଡାଣ ପ୍ରଦର୍ଶନ, ମେଡ୍ ଇନ୍ ଇଣ୍ଡିଆ ଡ୍ରୋନ୍ ଟ୍ୟାକ୍ସି ପ୍ରୋଟୋଟାଇପ୍ ଆଦି ଦେଖିବାକୁ ମିଳିବ ।
ଦୁଗ୍ଧ କ୍ଷେତ୍ରରେ କରାଯାଇଥିବା ପ୍ରଗତିକୁ ପ୍ରଶଂସା କରିଛନ୍ତି ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଦୁଗ୍ଧ କ୍ଷେତ୍ରରେ ହୋଇଥିବା ପ୍ରଗତିକୁ ପ୍ରଶଂସା କରିଛନ୍ତି ଯେଉଁଠାରେ ୬୩ ବର୍ଷ ମଧ୍ୟରେ ୧୨୧ ମେଟ୍ରିକ ଟନ୍‍ ଦୁଗ୍ଧ ଉତ୍ପାଦନ ତୁଳନାରେ ମାତ୍ର ୮ ବର୍ଷରେ ୮୩ ମେଟ୍ରିକ ଟନ୍‍ ବୃଦ୍ଧି ପାଇଛି । କେନ୍ଦ୍ର ମନ୍ତ୍ରୀ ଶ୍ରୀ ପରଶୋତ୍ତମ ରୁପାଲାଙ୍କ ଏକ ଟୁଇଟର ଉତ୍ତରରେ ପ୍ରଧାନମନ୍ତ୍ରୀ ଟୁଇଟ୍‍ କରିଛନ୍ତି: “ଏହା ବିଶେଷ ଆନନ୍ଦଦାୟକ ଅଟେ । ଆମର ନାରୀ ଶକ୍ତିକୁ ଆହୁରି ମଜବୁତ କରିବା ପାଇଁ ଦୁଗ୍ଧ କ୍ଷେତ୍ର ମଧ୍ୟ ଏକ ଭଲ ଉପାୟ । ଆଗାମୀ ଦିନରେ ଦୁଗ୍ଧ କ୍ଷେତ୍ର ଆହୁରି ବୃଦ୍ଧି ହେଉ ।”
ଡକ୍ଟର ଶ୍ୟାମା ପ୍ରସାଦ ମୁଖାର୍ଜୀଙ୍କୁ ତାଙ୍କ ଜୟନ୍ତୀରେ ଶ୍ରଦ୍ଧାଞ୍ଜଳି ଅର୍ପଣ କରିଛନ୍ତି ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଡକ୍ଟର ଶ୍ୟାମା ପ୍ରସାଦ ମୁଖାର୍ଜୀଙ୍କ ଅବଦାନକୁ ମନେ ରଖିଛନ୍ତି ଏବଂ ତାଙ୍କ ଜୟନ୍ତୀରେ ତାଙ୍କୁ ଶ୍ରଦ୍ଧାଞ୍ଜଳି ଅର୍ପଣ କରିଛନ୍ତି । ପ୍ରଧାନମନ୍ତ୍ରୀ ଟୁଇଟ୍‍ କରିଛନ୍ତି: “ଡକ୍ଟର ଶ୍ୟାମା ପ୍ରସାଦ ମୁଖାର୍ଜୀଙ୍କୁ ତାଙ୍କ ଜୟନ୍ତୀରେ ଶ୍ରଦ୍ଧାଞ୍ଜଳି । ବିଶେଷ କରି ବାଣିଜ୍ୟ ଏବଂ ଶିଳ୍ପ କ୍ଷେତ୍ରରେ ଭାରତର ବିକାଶରେ ତାଙ୍କର ଅବଦାନ ପାଇଁ ତାଙ୍କୁ ସମ୍ମାନିତ କରାଯାଇଛି । ସେ ତାଙ୍କର ବୁଦ୍ଧିମତା ଏବଂ ବୌଦ୍ଧିକ କ୍ଷମତା ପାଇଁ ମଧ୍ୟ ଜଣାଶୁଣା ।”
ରାଜ୍ୟ ସ୍ଥାପନା ଦିବସରେ ମହାରାଷ୍ଟ୍ର ଜନସାଧାରଣଙ୍କୁ ପ୍ରଧାନମନ୍ତ୍ରୀଙ୍କ ଅଭିନନ୍ଦନ

ରାଜ୍ୟ ସ୍ଥାପନା ଦିବସ ଅବସରରେ ମହାରାଷ୍ଟ୍ରର ଜନସାଧାରଣଙ୍କୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଅଭିନନ୍ଦନ ଜଣାଇଛନ୍ତି । ପ୍ରଧାନମନ୍ତ୍ରୀ ପ୍ରକାଶ କରିଛନ୍ତି, “ରାଜ୍ୟ ପ୍ରତିଷ୍ଠା ଦିବସ ଅବସରରେ ମହାରାଷ୍ଟ୍ରର ଅଧିବାସୀମାନଙ୍କୁ ଶୁଭେଚ୍ଛା । ମହାରାଷ୍ଟ୍ରର ନିୟମିତ ପ୍ରଗତି ଓ ସମୃଦ୍ଧି ପାଇଁ ମୁଁ ପ୍ରାର୍ଥନା କରୁଛି । ଏହି ରାଜ୍ୟ ଉନ୍ନତିର ନୂତନ ଉଚ୍ଚତାକୁ ଆରୋହଣ କରୁ ଏବଂ ଆମ ଦେଶର ପ୍ରଗତି ଯାତ୍ରାରେ ଯୋଗଦାନ କରୁ ।”
ପ୍ରଗତି ମାଧ୍ୟମରେ ପ୍ରଧାନମନ୍ତ୍ରୀଙ୍କ ଭାବ ବିନିମୟ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି ପ୍ରଗତି ମାଧ୍ୟମରେ 26ତମ ବୈଠକରେ ଅଧ୍ୟକ୍ଷତା କରିଛନ୍ତି । ଏହି ବୈଠକରେ ସକାରାତ୍ମକ ସୁଶାସନ ତଥା ଯୋଜନାଗୁଡ଼ିକର ନିର୍ଦ୍ଧାରିତ ସମୟରେ କାର୍ଯ୍ୟକାରୀ କରାଯିବା ନେଇ ଆଇଟିସିଭିତ୍ତିକ, ବିବିଧ ମଡ଼େଲ ପ୍ଲାଟଫର୍ମ ସଂପର୍କରେ ଆଲୋଚନା କରାଯାଇଥିଲା । ଏଯାବତ୍‌ “ପ୍ରଗତି”ର 25ଟି ବୈଠକ ଅନୁଷ୍ଠିତ ହୋଇସାରିଛି ଏବଂ ପୁନଃପୌନିକ ଭାବେ ସେଥିରେ 227ଟି ପ୍ରକଳ୍ପର ସମୀକ୍ଷା କରାଯାଇଛି ଯେଉଁଥିରେ ମୋଟ 10 ଲକ୍ଷ କୋଟି ଟଙ୍କା ନିବେଶ କରାଯାଇଛି । ସେହିଭଳି ଅନେକ ସେକ୍ଟରରେ ଜନ ଅସୁବିଧା ସମାଧାନ ସଂପର୍କରେ ଏହି ବୈଠକମାନଙ୍କରେ ସମୀକ୍ଷା କରାଯାଇଆସୁଛି । ଆଜିର ବୈଠକ ଏହି 26ତମ ସଂସ୍କରଣ ଥିଲା ଏବଂ ପ୍ରଧାନମନ୍ତ୍ରୀ ଶ୍ରୀ ମୋଦୀ ଏଥିରେ ଡ଼ାକଘର, ଏବଂ ରେଳବାଇ ସଂପର୍କୀତ ବିଭିନ୍ନ ଜନ ଅସୁବିଧାଗୁଡ଼ିକର ସମାଧାନଜନିତ କାର୍ଯ୍ୟକ୍ରମର ପ୍ରଗତି ସଂପର୍କରେ ସମୀକ୍ଷା କରିଥିଲେ । ଦେଶରେ ପୋଷ୍ଟ ଅଫିସ ତଥା ରେଳ ନେଟୱାର୍କରେ ବିଶେଷ କରି ଭୀମ ଆପ୍‌ ଜରିଆରେ ଡ଼ିଜିଟାଲ ଅର୍ଥ କାରବାର ବୃଦ୍ଧି ଉପରେ ପ୍ରଧାନମନ୍ତ୍ରୀ ଗୁରୁତ୍ୱ ଆରୋପ କରିଥିଲେ । ପ୍ରଧାନମନ୍ତ୍ରୀ ଏହି ବୈଠକରେ ରେଳବାଇ, ସଡ଼କ, ପେଟ୍ରୋଲିୟମ ଓ ଶକ୍ତି ସେକ୍ଟରର ନଅଟି ଭିତ୍ତିଭୂମି ପ୍ରକଳ୍ପର କାର୍ଯ୍ୟପ୍ରଗତି ସଂପର୍କରେ ସମୀକ୍ଷା କରିଥିଲେ । ଏହିସବୁ ପ୍ରକଳ୍ପ ହରିଆନା, ରାଜସ୍ଥାନ, ଗୁଜରାଟ, ମହାରାଷ୍ଟ୍ର, ଉତ୍ତରପ୍ରଦେଶ, ଓଡ଼ିଶା, ବିହାର, ଝାଡ଼ଖଣ୍ଡ, ପଶ୍ଚିମ ବଙ୍ଗ, ତେଲଙ୍ଗାନା, ତାମିଲନାଡ଼ୁ ଓ ଆନ୍ଧ୍ରପ୍ରଦେଶ ଭଳି ରାଜ୍ୟରେ କାର୍ଯ୍ୟକାରୀ କରାଯାଉଛି । ସେଥି ମଧ୍ୟରେ ପଶ୍ଚିମ ଉତ୍ସର୍ଗୀକୃତ ମାଲ ପରିବହନ ସଡକ ଏବଂ ଚାରି ଧାମ ମହାମାର୍ଗ ବିକାଶ ପରିଯୋଜନା ସାମିଲ । ସେହିଭଳି ପ୍ରଧାନମନ୍ତ୍ରୀ ଅମୃତ ମିଶନର କାର୍ଯ୍ୟାନ୍ୱୟନ ସଂପର୍କରେ ସମୀକ୍ଷା କରିଥିଲେ । ଏତଦବ୍ୟତୀତ ଲକ୍ଷ୍ୟ ବିନିର୍ଦ୍ଦିଷ୍ଟ ପିଡ଼ିଏସ କାର୍ଯ୍ୟକ୍ରମର ଆମୂଳଚୂଳ କାର୍ଯ୍ୟଧାରା ସଂପର୍କରେ ମଧ୍ୟ ପ୍ରଧାନମନ୍ତ୍ରୀ ସମୀକ୍ଷା କରିଥିଲେ ।
ପ୍ରଧାନମନ୍ତ୍ରୀ ବୀର ସାଭରକରଙ୍କୁ ତାଙ୍କ ପୂଣ୍ୟ ତିଥିରେ ଶ୍ରଦ୍ଧାଞ୍ଜଳି ଅର୍ପଣ କରିଛନ୍ତି

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ସ୍ୱାଧୀନତା ସଂଗ୍ରାମୀ ବୀର ସାଭରକରଙ୍କୁ ତାଙ୍କ ପୁଣ୍ୟ ତିଥିରେ ଶ୍ରଦ୍ଧାଞ୍ଜଳି ଅର୍ପଣ କରିଛନ୍ତି । ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି; “ତ୍ୟାଗ ଓ ବଳିଦାନର ପୁରୁଷ ମହାନ ସ୍ୱାଧୀନତା ସଂଗ୍ରାମୀ ବୀର ସାଭରକର ଜୀଙ୍କୁ ତାଙ୍କ ପୂଣ୍ୟ ତିଥି ଅବସରରେ ପ୍ରଣାମ । ମାତୃଭୂମିର ସେବା ପାଇଁ ତାଙ୍କର ଉତ୍ସର୍ଗୀକୃତ ଜୀବନ ଦେଶବାସୀଙ୍କ ପାଇଁ ସର୍ବଦା ପ୍ରେରଣାର ଉତ୍ସ ହୋଇ ରହିବ ।”